V roku 2013 okresné súdy v trestnej agende zaznamenali **37 828** došlých vecí, v ktorých bolo stíhaných **44 185** osôb. V porovnaní s predchádzajúcim rokom 2012 okresné súdy Slovenskej republiky zaznamenali mierny nárast počtu vecí došlých i nárast počtu osôb v týchto veciach stíhaných.

Okresné súdy Slovenskej republikyv roku 2013 vybavili **38 547** vecí, v ktorých bolo stíhaných **45 236** osôb, čo predstavuje nárast v počte vybavených vecí v porovnaní s predchádzajúcimi rokmi.

V roku 2013 zostalo na okresných súdoch nevybavených **16 066** vecí, v ktorých bolo stíhaných **20 915** osôb. Pokračuje teda trend predchádzajúcich rokov v poklese počtu nevybavených vecí.

Na krajské súdy ako súdy odvolacie v roku 2013 napadlo **3 689** vecí, v ktorých bolo stíhaných **4 397** osôb.

Krajské súdy v rámci odvolacej agendy vybavili **3 708** vecí, ktoré sa týkali **4 399** trestne stíhaných osôb, pričom nevybavených vecí zostalo **791**, v ktorých je stíhaných **999** osôb.

V **46,72 %** krajské súdy zamietli odvolanie, alebo došlo k jeho späťvzatiu. V **24,62 %** vrátili vec prvostupňovému súdu na nové prejednanie a rozhodnutie. Krajské súdy sami rozhodli o sprísnení trestu v **3,68 %** prípadoch, o zmiernení trestu v **10,73 %** prípadoch a vo výroku o vine sami rozhodli v **1,27 %** prípadoch.

Súdy v roku 2013 spolu odsúdili **36 079** osôb za **42 608** spáchaných skutkov. Najčastejšie ukladaným trestom bol trest odňatia slobody s podmienečným odkladom jeho výkonu.

Trest domáceho väzenia bol uložený  **21** osobám a trest povinnej práce **3 581** osobám.

V roku 2013 bolo odsúdených **1 806** mladistvých za **2 469** skutkov. Aj mladistvým bol najčastejšie ukladaný trest odňatia slobody s podmienečným odkladom jeho výkonu. V **103** prípadoch bol uložený nepodmienečný trest odňatia slobody.

Z celkového počtu odsúdených bolo **5 267** žien a **10 598** recidivistov.

V roku 2013 súdy rozhodli u**1 788** (1632 + 156) osôb o oslobodení spod obžaloby. U **339** osôb došlo k zastaveniu trestného stíhania a u **130** osôb bol využitý inštitút zmieru. Dohoda o vine a treste bola súdmi schválená v **6 913** prípadoch.

Z celkového počtu 36 079 odsúdených, trestný čin pod vplyvom alkoholu spáchali **6 876**, čo predstavuje **19,1 %** podiel na všetkých odsúdených v roku 2013.V porovnaní s predchádzajúcimi rokmi došlo k nárastu počtu osôb, ktoré boli odsúdené za trestný čin spáchaný pod vplyvom návykových látok na **528** osôb.

Z hľadiska osobitne sledovaných trestných činov v roku 2013 najväčší podiel **29,95 %** tvorili majetkové trestné činy, ako krádež, sprenevera, podvod.

Rýchlosť konaniana okresných súdoch u právoplatne odsúdených osôb v roku 2013 bola v celoštátnom priemere **4,46** mesiaca. Trestné konania vedené na Špecializovanom trestnom súde boli právoplatne skončené v časovom horizonte priemerne **7,69** mesiaca.

V roku 2013 okresné súdy Slovenskej republiky vybavili **1 929** väzobnestíhanýchosôb. Priemerná dĺžka väzby bola **110** dní.

V roku 2013 bolo na probáciu pridelených **7 658** osôb. Najväčší podiel tvoril trest povinnej práce s **2 214** prípadmi. Podmienečný trest odňatia slobody s probačným dohľadom bol uložený **1 828** odsúdeným. V **209** prípadoch súdy rozhodli o nahradení väzby probačným dohľadom.

V roku 2013 bolo ukončených **2 141** probácii. Otvorených probácii zostalo **5 537**.

Mediácii bolo v roku 2013 pridelených **1 746**, na ktorých sa zúčastnilo **3 017** osôb. Peňažná suma určená obciam a iným právnickým osobám predstavovala čiastku **34 456** € a poškodeným podľa osobitného zákona čiastku **45 274** €. Poškodeným bola v roku 2013 uhradená náhrada škody vo výške **560 020** €.

V roku 2013 sa podarilo ukončiť **1 192** mediácií. Otvorených mediácií zostalo **555**.